钦定古今图书集成/历象汇编/乾象典/第070卷 > 《诗经》 > 《白华》
## 钦定古今图书集成/历象汇编/乾象典/第070卷 > 《诗经》 > 《白华》

英英白云，露彼菅茅。

〈传〉英英，白云貌。《露》亦有云，言天地之气无微不著，无不遍覆。〈疏〉“有云则无露，无云乃有露。”言露亦有云。露云气微，不映日月，不得如雨之云耳，非无云也。若露浓雾合，则清旦为昏，亦是露之云也。〈未注〉英英，轻明之貌。“白云”，水上轻清之气，当夜而上腾者，露即其散而下降者，言云之泽物，无所不被也。